**Meditsiiniseadmete eest tasumise leping nr \_\_\_**

**Tervisekassa**, keda esindab ravimite ja teenuste rahastamise portfellijuht Marko Tähnas ja \_\_\_ (edaspidi **müüja**), keda esindab juhatuse liige \_\_\_,

sõlmisid meditsiiniseadmete eest tasumise lepingu (edaspidi **leping**) alljärgnevas:

1. **Lepingu eesmärk ja objekt**
	1. Lepingu eesmärgiks on Tervisekassas kindlustatud isikutele (edaspidi **kindlustatud isik**) ja teise Euroopa Liidu liikmesriigi pädeva asutuse väljaantud kehtivat vormikohast tõendit E112, E123, S2 või DA1 või Euroopa ravikindlustuskaarti või nimetatud kaardi asendussertifikaati omavatele isikutele (edaspidi **EL liikmesriigis kindlustatud isik**) lepingus nimetatud meditsiiniseadmete, s.h tellimusmeditsiiniseadmete, müük meditsiiniseadme kaardi alusel õigusaktides kehtestatud tingimustel ja korras, kus Tervisekassa võtab nimetatud meditsiiniseadmete müügi eest tasu maksmise kohustuse üle õigusaktides kehtestatud tingimustel.
	2. Lepingu objektiks on ravikindlustuse seaduse § 48 lõike 4 alusel kehtestatud valdkonna eest vastutava ministri määrusesse "Tervisekassa meditsiiniseadmete loetelu ja meditsiiniseadmete loetellu kantud meditsiiniseadme eest tasu maksmise kohustuse ülevõtmise kord" (edaspidi **meditsiiniseadmete loetelu**) kantud järgmiste **meditsiiniseadmete müük**:
	3. Lepingus kasutatakse mõistet „meditsiiniseade“ ravikindlustuse seaduse tähenduses ja „tellimusmeditsiiniseade“ määruse (EL) 2017/745 tähenduses.
2. **Lepingu kehtivus**

Leping jõustub allkirjastamisel ja kehtib kuni **30.04.2027**.

1. **Lepingu hind ja tasumine**
	1. Müüja müüb kindlustatud isikutele ja teises EL liikmesriigis kindlustatud isikutele lepingus nimetatud meditsiiniseadmeid, **lähtudes meditsiiniseadmete loetelus kehtestatud piirhindadest ja tingimustest** kogu lepingu kehtivuse jooksul.
	2. Müüja kannab meditsiiniseadme väljastamise kohta ravimiseaduse § 81 lõike 2 alusel kehtestatud Vabariigi Valitsuse määruses toodud andmed retseptikeskusesse. Andmed tuleb retseptikeskusesse kanda meditsiiniseadme väljastamise ajal või viivitamata pärast meditsiiniseadme väljastamist juhul, kui retseptikeskust ei ole võimalik meditsiiniseadme väljastamise ajal kasutada.
	3. Müüja edastab Tervisekassale **koondarve(d)** retseptikeskuse kaudu kalendrikuus soodustusega müüdud meditsiiniseadmete eest tasumiseks järgmise kuu 7. päevaks.
	4. Tervisekassa tasub koondarve 30 päeva jooksul arvates koondarve retseptikeskuse kaudu laekumise päevast.
	5. Tervisekassa teavitab müüjat kirjalikult kindlustatud isikult või teises EL liikmesriigis kindlustatud isikult tasu maksmise kohustuse ülevõtmisest keeldumisest 30 päeva jooksul koondarve saamisest arvates juhul, kui müüja on meditsiiniseadme müümisel rikkunud õigusaktides kehtestatud tingimusi või lepingu tingimusi.
	6. Kui müüja avastab enda tehtud vea, mille tõttu on Tervisekassa kas saanud ebaõigete andmetega arve või juba tasunud ebaõigete andmetega arve alusel suurema summa kui oleks pidanud tasuma, võtab müüja ühendust Tervisekassaga ja lepib kokku vea parandamises.
	7. Kui Tervisekassa avastab ebaõiged andmed pärast koondarve tasumist ja esitab müüjale nõudeavalduse enamtasutud summa tagastamiseks, on Tervisekassal õigus:
		1. nõuda müüjalt tagasi ebaõigesti või põhjendamatult väljamakstud summa või pidada ebaõigesti või põhjendamatult väljamakstud summa kinni järgmiste perioodide maksetest;
		2. nõuda müüjalt viivist 0,05% enamtasutud summast iga tasumisele järgnenud päeva eest kuni enamtasutud summa Tervisekassale tagastamiseni.
	8. Müüjal on õigus nõuda Tervisekassalt lepingu alusel esitatud koondarve tähtaegselt tasumata jätmise korral viivist 0,05% tasumata summast iga viivitatud päeva eest.
2. **Lepingu täitmine**
	1. Müüja tagab meditsiiniseadmete müügil oleku kogu lepingu kehtivuse jooksul ja meditsiiniseadme puudumise korral hangib selle mõistliku aja jooksul v.a juhul, kui meditsiiniseadme tootja volitatud esindaja tõendab, et see meditsiiniseade ei ole Eestis kättesaadav.
	2. Müüja annab kindlustatud isikutele ja teises EL liikmesriigis kindlustatud isikutele teavet meditsiiniseadmete piirhindade kohta.
	3. Müüja annab meditsiiniseadme, sh tellimusmeditsiiniseadme, ostjale üle ostu tõendava dokumendiga, milles sisalduvad vähemalt järgmised andmed:

4.3.1. kindlustatud isiku (kellele meditsiiniseade või -seadmed on välja kirjutatud) nimi või isikukood;

4.3.2. meditsiiniseadme müümise kuupäev;

4.3.3. meditsiiniseadme nimetus ja meditsiiniseadmete loetelu kood või muu müüdud meditsiiniseadet üheselt tuvastada võimaldav kood;

4.3.4. iga meditsiiniseadme osas jaemüügihind, müüdud pakendite arv ning Tervisekassa põhisoodustus. Põhisoodustuseks loetakse Tervisekassa poolt hüvitatavat summat ühe retseptiga ostetavate pakendite kohta kokku, arvestades meditsiiniseadme soodusmäära, kehtivat hinnakokkuleppe hinda ja meditsiiniseadme jaemüügihinda. Võimalusel lisatakse meditsiiniseadme retsepti number;

4.3.5. kõikide ostude kogusumma, Tervisekassa põhisoodustus kokku, täiendava ravimi- ja meditsiiniseadme hüvitise (TRMH) summa ehk TRMH soodustus ja kasutatud jääk kokku, patsiendi poolt makstav summa ehk omaosalus kokku.

4.3.6. võimalusel lisatakse TRMH hüvitise alussumma peale ostu ja TRMH jääk peale ostu.

* 1. Tellimusmeditsiiniseadme tellimuse vastuvõtmisel koostab müüja kirjaliku dokumendi, milles sisalduvad vähemalt järgmised andmed: tellimuse vastuvõtmise kuupäev, meditsiiniseadme retsepti number, kindlustatud isiku nimi, valmistatava meditsiiniseadme nimetus koos mõõtudega ning müüja põhjendus, millest on tingitud vajadus meditsiiniseadme valmistamiseks. Tellimuse vastuvõtmist kinnitavad allkirja ja kuupäevaga müüja ja kindlustatud isik.
	2. Meditsiiniseadme jaemüügihind on meditsiiniseadme lõplik müügihind tarbijale, mis kujuneb meditsiiniseadme hulgi- ja jaemüügi juurdehindluste ja käibemaksu rakendamise ning hulgi- või jaemüüja tehtavate soodustuste mahaarvamise järel.
	3. Müüja esitab Tervisekassa nõudmisel punktis 4.3 ja 4.4. loetletud dokumendid ja ostjate poolt meditsiiniseadmete eest tasumist tõendavad dokumendid Tervisekassale kontrollimiseks 3 päeva jooksul nõudeavalduse saamisest arvates.
	4. Müüja informeerib Tervisekassat müüja tegevuse ajutisest katkestamisest pikemaks perioodiks kui üks kuu või müüja tegevuse lõpetamisest kaks kuud ette.
	5. Tervisekassal on õigus kontrollida müüdud meditsiiniseadmete väljastamise põhjendatust ja õigsust 3 kalendriaasta jooksul arvates meditsiiniseadme retseptikeskuses kajastuvast müügipäevast ning esitada rikkumise korral müüjale nõudeid.
1. **Meditsiiniseadmete kaugmüük**
	1. Meditsiiniseadme kaugmüük on meditsiiniseadme jaemüük arvutivõrgu abil infoühiskonna teenusena. Meditsiiniseadme tellimuse võib esitada telefoni teel või elektrooniliselt, kuid müüja on kohustatud kõiki meditsiiniseadme tellimusi töötlema digitaalselt.
	2. Meditsiiniseadme kaugmüügil on müüja kohustatud enne Tervisekassale koondarve esitamist dokumentaalselt veenduma (kättesaamiskinnituse, logi vmt abil), et postiteenuse osutaja või kuller on meditsiiniseadme paki sihtkohas adressaadile üle andnud.
	3. Müüja esitab Tervisekassa nõudmisel meditsiiniseadme paki sihtkohas adressaadile üleandmist tõendavad dokumendid Tervisekassale kontrollimiseks 3 päeva jooksul nõudeavalduse saamisest arvates.
2. **Lepingu muutmine ja ülesütlemine**
	1. Lepingu muudatused vormistatakse kirjalikult.
	2. Lepingupoolel on õigus leping igal ajal üles öelda, teatades sellest teisele lepingupoolele kirjalikult ette vähemalt üks kuu.
	3. Kui müüja esitab Tervisekassale teadvalt valeandmeid, on Tervisekassal õigus leping üles öelda, järgimata lepingus kehtestatud etteteatamistähtaega.
3. **Muud tingimused**

Tervisekassal on õigus nõuda müüjalt leppetrahvi sõltuvalt rikkumise olulisusest 60-150 eurot iga rikkumise eest, kui müüja rikub lepingus kokkulepitut või meditsiiniseadmetele õigusaktides kehtestatud nõudeid.

* 1. Tervisekassal on õigus nõuda müüjalt leppetrahvi 1000 eurot iga rikkumise eest, mil müüja esitab Tervisekassale valeandmeid.
	2. Lepingupooled vastutavad isikuandmete töötlemise nõuete järgimise eest ja andmeturbe nõuete järgimise eest.
	3. Tervisekassa ei vastuta sideliinide häiretest, elektrikatkestustest jms tulenevate tagajärgede eest, kui need on tingitud Tervisekassast mitteolenevatest põhjustest.
	4. Lepingust tulenevad erimeelsused lahendatakse läbirääkimiste teel. Läbirääkimiste ebaõnnestumisel lahendatakse vaidlused õigusaktides ettenähtud korras.
	5. Lepinguga seotud teated peavad olema kirjalikud, välja arvatud informatsioonilised teated, millel ei ole õiguslikke tagajärgi.
	6. Teade loetakse kätteantuks, kui teade on üle antud allkirja vastu, teade on saadetud tähitud kirjaga lepingus näidatud aadressil ja postitamisest on möödunud 3 päeva või kui teade on edastatud elektronposti kaudu ja teine lepingupool on samal viisil kinnitanud teate kättesaamist.
	7. Müüjale õiguste loomiseks meditsiiniseadmete müügiks ja müüdud meditsiiniseadmete kohta koondarve edastamiseks läbi retseptikeskuse esitab müüja Tervisekassale lepingu lisas toodud taotlus-ankeedi, mille müüja seaduslik esindaja digiallkirjastab. Oma töötaja seadmemüüja- või halduri kohustuste lõppemisel või töötaja töölt lahkumisel esitab müüja muutunud andmed digiallkirjastatult, kasutades sama taotlus-ankeedi vormi.
1. **Lepingupoolte kontaktisikud**
	1. Tervisekassa kontaktisik: (nimi, tel nr, e-post)

8.2. Müüja kontaktisik: (nimi, tel nr, e-post)

1. **Lepingupoolte andmed**

|  |  |
| --- | --- |
| **Tervisekassa**Registrikood: 74000091Liivalaia 36, 10132 TallinnTel: 620 8430info@tervisekassa.ee  | **Müüja:** Registrikood: Aadress: Tel:E-post:  |

Leping on allkirjastatud digitaalselt

Lisa 1

**Taotlus-ankeet**

**haldurile ja seadmemüüjale pääsuõiguste loomiseks või muutmiseks meditsiiniseadmete müügiks ja müüdud meditsiiniseadmete kohta koondarve edastamiseks retseptikeskuse kaudu**

1. Müüja

|  |  |  |  |
| --- | --- | --- | --- |
| Registrikood | Müüja nimetus | Lepingu number või kuupäev, millest alates pääsuõigusi taotletakse | Müüja tegevuskoha kood retseptikeskuses (uue lepingupartneri puhul jääb tühjaks)  |
|  |  |  |  |

1. **Uued seadmemüüjad/haldurid**

|  |  |  |  |  |  |
| --- | --- | --- | --- | --- | --- |
| Jrk nr | Isikukood | Ees- ja perenimi | Roll (seadme-müüja/haldur) | Telefon | E-post |
| 1 |  |  |  |  |  |
|  |  |  |  |  |  |

1. **Seadmemüüjad/haldurid, kelle kohustused lõpevad**

|  |  |  |  |  |
| --- | --- | --- | --- | --- |
| Jrk nr | Isikukood | Ees- ja perenimi | Seadmemüüja/ halduri kood retseptikeskuses | Kohustuste lõppemise kuupäev |
| 1 |  |  |  |  |
|  |  |  |  |  |

1. **Kontaktisik**

|  |  |  |  |
| --- | --- | --- | --- |
| Ees- ja perenimi | Ametikoht | Telefon | E-post |
|  |  |  |  |

Haldur – müüja töötaja, kes saab retseptikeskuse kaudu müüa meditsiiniseadmeid, esitada Tervisekassale koondarveid ja taotleda seadmemüüjatele Tervisekassa kaudu päringuõigused retseptikeskusele.

Seadmemüüja – müüja töötaja, kes saab retseptikeskuse kaudu müüa meditsiiniseadmeid ja esitada Tervisekassale koondarveid.

**Meditsiiniseadme müüja kohustub:**

**Oma töötaja seadmemüüja- või halduri kohustuste lõppemisel või töötaja töölt lahkumisel viivitamatult teavitama sellest Tervisekassat, saates muudatusi sisaldava taotlus-ankeedi digiallkirjastatult lepingus toodud kontaktisikule.**

Tervisekassa edastab müüja kontaktisikule uute seadmemüüjate/haldurite pääsukoodid e-posti teel.